PLANINSKO DRUŠTVO CELJE MATICA                                                                            Celje,  8. 10. 2011 

ODSEK ZA POHODNIŠTV0,  STANETOVA 20,  SI-3000 CELJE 

tel.  03 492 4850;  gsm  051 338 358;  pdcelje@siol.net;  http://www.planinsko-drustvo-celje.si
V MONTAŽEVI SENCI 

KRNIŠKA GLAVICA,  JÔF DI SOMPDOGNA,  KÖFPACH,  1889 m,  

V NEDELJO,  16. oktobra 2011 

KOT PRI VEČINI VELIKIH GORÁ

SE TUDI NA ŠPIKU NAD POLICAMI, MONTAŽU, STIKAJO TRIJE GREBENI. 

SEVERNI GREBEN POVEZUJE SILNEGA PRVAKA ZAHODNIH JULIJCEV 

PREK ŠIROKEGA SEDLA RUDNI VRH S POLDNAŠNJO ŠPICO. 

GREBEN SE ZAČNE Z ZNAČILNIM SEVERNIM STOLPOM, 

SEDLO RUDNI VRH PA DOSEŽE PO ZMAJSKEM GREBENU IN ČEZ KRNIŠKO GLAVICO. 

NA SEDLO PRIPELJE TUDI CESTA IZ FURLANSKE DUNJE, 

KI PA SE ČEZENJ NE NADALJUJE V DOLINO ZAJZERO. 

KRNIŠKA GLAVICA JE NAJLEPŠE RAZGLEDIŠČE V ZAHODNIH JULIJCIH. 

DO PRVE SVETOVNE VOJNE JE ČEZNJO POTEKALA MEJA MED AVSTROOGRSKO IN ITALIJO, 

SKORAJ STO LET STARA VOJNA ZAPUŠČINA NA NJEJ PA JE DOBRO OHRANJENA. 

ŠE KAKO PRIJETEN CILJ OSTAJA GLAVICA TUDI PO PRVEM JESENSKEM SNEGU. VABLJENI! 

OB PETIH ZJUTRAJ, OB 5:00, 

SE S POSTAJALIŠČA NA GLAZIJI OB LJUBLJANSKI CESTI 

ODPELJEMO ČEZ MEJNI PREHOD RATEČE IN SKOZI ZASPANI TRBIŽ 

V Ojcingerjevo OVČJO VAS, 807 m, POD SVETIMI VIŠARJAMI, 

ODKODER JE LE ŠE 5 km DO KONCA VOZNE CESTE V ZAJZERI, 1004 m. 

OD POMNIKA NA dr. Julija Kugyja SLEDIMO KOLOVOZU 616, 

KI SE PO OBSEŽNEM PRODIŠČU, MIMO ODCEPA POTI 639, PREBIJA PROTI TESNI ŠPRANJI 

MED GORAMI VIŠEVE IN MONTAŽEVE SKUPINE. 

POTI 616 SLEDIMO VSE DO RAZPOTJA, 1167 m, 

KJER KRENEMO DESNO NA STEZO 611, KI JE MONTAŽEV ODSEK POTI Carla Chersija 

POD SEVERNIMI OSTENJI VIŠA IN MONTAŽA MED KOČAMA Pellarini IN Grego. 

PO VAROVANI POLICI OBIDEMO VZNOŽJE TURNA NAD CIJANERICO, TORRE GENZIANA. 

PO 3 urah SI PRIVOŠČIMO PRVO MALICO V BIVAKU STUPARIČ, 1578 m. 

PO NEKAJ STO METRIH HOJE IZBEREMO NA ODCEPU POT 652, 

KI BREZ IZGUBE VIŠINE PRIPELJE V KRNICO, FOSSA DI CARNIZZA, 1609 m. 

NATO SE STEZA UPERI PROTI KRNIŠKI ŠKRBINI, FORAN DE LA GRAVE, 1731 m, 

IZRAZITI ŠKRBINI V SEVERNEM GREBENU MONTAŽA, KI PA JE NE DOSEŽEMO, 

KER SE ŽE PREJ PO POTI 610 NAPOTIMO NA KRNIŠKO GLAVICO, JÔF DI SOMPDOGNA, 1889 m.

SESTOPIMO PO POTI 610 PROTI RUDNEMU VRHU, SELLA DI SOMPDOGNA, 1397 m, 

A TUDI TOKRAT ŽE MALCE PREJ MIMO JEZERCA, 1442 m, 

ZAVIJEMO PO POTI 651 DESNO H KOČI BRATOV GREGO, 1389 m. 

PO NADALJNJIH 3 urah SE V KOČI OKREPČAMO Z DRUGO MALICO, 

NATO PA PO POTI 611 V SLABI uri SESTOPIMO NA JUTRANJE IZHODIŠČE V ZAJZERI, 1004 m. 

SPET DOMA BOMO PO ISTIH CESTAH MED 20. in 21. uro. 

NA GLAVICO SE LAHKO POVZPEMO TUDI IZ ZAJZERE PO POTI 639 SKOZI KRNICO 

ALI CELO PO POTI OPISANEGA SESTOPA MIMO KOČE GREGO, ČE BODO RAZMERE SLABE ...!

ALI BODO POD CIJANERICO IN NA GLAVICI PRIŠLE PRAV ČELADA IN MANJŠE DEREZE,

JE TEŽKO ZAGOTOVO REČI, SAMOVAROVANJE PA ZARADI NEKAJ JEKLENIC ŠE NI NUJNO! 

PRIJAVIMO SE V DRUŠTVENI PISARNI. PRISPEVEK ZA PREVOZ ZNAŠA 22,00 €. 

DOBER DAN NAD ZAJZERO! 

Tone Primožič

